Document ID: 31983R2026

Tarybos reglamentas (EEB) Nr. 2026/83
1983 m. liepos 18 d.
iš dalies keičiantis Reglamentą (EEB) Nr. 565/80 dėl eksporto grąžinamųjų išmokų už žemės ūkio produktus išankstinio išmokėjimo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2727/75 dėl bendro grūdų rinkos organizavimo [1] su paskutiniais pakeitimais, padarytais Reglamentu (EEB) Nr. 1451/82 [2], ypač į jo 16 straipsnio 5 dalį, o taip pat į kitų reglamentų atitinkamas nuostatas, nustatančias bendrą žemės ūkio produktų rinkų organizavimą,
atsižvelgdama į Komisijos pasiūlymą,
kadangi Reglamento (EEB) Nr. 565/80 [3] 2 straipsnyje pagrindiniai produktai apibrėžiami kaip produktai, kuriems yra taikomos rinkos organizavimo priemonės ir kurie perdirbti yra skirti eksportuoti; kadangi už pagrindinius produktus iš anksto gali būti išmokamos eksporto grąžinamosios išmokos;
kadangi Reglamente (EEB) Nr. 3035/80 [4] su paskutiniais pakeitimais, padarytais Reglamentu (EEB) Nr. 764/82 [5], nurodytos prekės šiuo metu nepriskiriamos apibrėžime nurodytiems pagrindiniams produktams;
kadangi tame apibrėžime turėtų būti nurodytos ir šios prekės, kad joms, kaip ir produktams, būtų taikomos rinkos organizavimo priemonės;
kadangi Reglamento (EEB) Nr. 565/80 4 straipsnio 3 dalyje nustatyta, kad perdirbtiems produktams taikomos tos pačios išeigos normos kaip ir šalies viduje perdirbtiems produktams; kadangi grąžinamosios išmokos mokamos už sąlyginius produktų kiekius, sunaudotus pagaminti prekėms, išvardytoms Reglamento (EEB) Nr. 3035/80 C priede; kadangi šiuos sąlyginius kiekius reikėtų laikyti tų prekių išeigos norma,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 565/80 iš dalies keičiamas taip:
1. 2 straipsnis išdėstomas taip:
"2 straipsnis
Šiame reglamente:
a) - "produktai" - 1 straipsnyje nurodyti produktai,
- "pagrindiniai produktai" - produktai, skirti eksportui, kai iš jų pagaminami perdirbti produktai arba prekės; pagrindiniais produktais taip pat laikomos eksportui skirtos prekės, iš pradžių jas perdirbus;
b) "perdirbti produktai" - produktai:
- gauti perdirbus pagrindinius produktus,
- už kuriuos mokamos eksporto grąžinamosios išmokos;
c) "prekės" - prekės, išvardytos Reglamento (EEB) Nr. 3035/80 B ir C prieduose."
2. 4 straipsnio 3 dalis išdėstoma taip:
"3. Kalbant apie kontrolės procedūras ir išeigos normas, pagrindiniams produktams taikomos tos pačios taisyklės, kaip ir to paties pobūdžio produktams, perdirbant juos šalies viduje.
Tačiau pagrindiniams produktams, naudojamiems Reglamento (EEB) Nr. 3035/80 C priede nurodytoms prekėms gaminti, taikomos tame priede nustatytos išeigos normos."
2 straipsnis
Šis reglamentas įsigalioja 1983 m. spalio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1983 m. liepos 18 d.

Labels: 3
17
6